CELEX: 62008CN0327
Language: fi
Date: 2008-07-17 00:00:00
Title: Asia C-327/08: Kanne 17.7.2008 — Euroopan yhteisöjen komissio v. Ranskan tasavalta

8.11.2008   
            
            
               FI
            
            
               Euroopan unionin virallinen lehti
            
            
               C 285/15
            
         Kanne 17.7.2008 — Euroopan yhteisöjen komissio v. Ranskan tasavalta
   (Asia C-327/08)
   (2008/C 285/26)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja D. Kukovec)
   
      Vastaaja: Ranskan tasavalta
   Vaatimukset
   
               —
            
            
               On todettava, että
               Ranskan tasavalta ei ole noudattanut direktiivin 89/665/ETY (1) ja direktiivin 92/13/ETY (2), sellaisina kuin yhteisöjen tuomioistuin on tulkinnut niitä asioissa Alcatel (C-81/98) ja komissio v. Itävalta (C-212/02) antamissaan tuomioissa, ja erityisesti direktiivin 89/665/ETY 2 artiklan 1 kohdan sekä direktiivin 92/13/ETY 2 artiklan 1 kohdan, mukaisia velvoitteitaan, koska se on
               antanut ja pitänyt voimassa 20.10.2005 annetun asetuksen N:o 2005-1308 44 §:n 1 momentin ja 30.12.2005 annetun asetuksen N:o 2005-1742 46 §:n 1 momentin sekä 1.8.2006 annetun asetuksen N:o 2006-975 80 §:n 1 momentin 1 kohdan, siltä osin kuin niissä säädetään hankintaviranomaisen ja/tai hankintayksikön oikeudesta lyhentää ilman minkäänlaisia ajallisia rajoituksia ja kansallisessa lainsäädännössä ennakkoon säädettyjä objektiivisia edellytyksiä sitä kohtuullista odotusaikaa, jota noudatetaan hankintapäätöksen tarjoajille ilmoittamisen ja asianomaisen hankintasopimuksen allekirjoittamisen välillä
               ja
               antanut ja pitänyt voimassa uuden siviiliprosessilain (code de procédure civile), 1441 §:n 1 momentin, sellaisena kuin se on muutettuna 20.10.2005 annetulla asetuksella N:o 2005-1308, siltä osin kuin kyseisessä säännöksessä säädetään 10 päivän määräaika, jonka kuluessa asianomaisen hankintaviranomaisen ja/tai hankintayksikön on annettava vastaus, ja kielletään kaikki sopimusta edeltävät välitoimet ennen kyseistä vastausta, ja siltä osin kuin mainittu määräaika ei keskeytä hankintapäätöksen ilmoittamisen tarjoajille ja asianomaisen hankintasopimuksen allekirjoittamisen välillä noudatettavan odotusajan kulumista.
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio vetoaa kanteensa tueksi kahteen kanneperusteeseen.
   Ensimmäisellä kanneperusteellaan komissio moittii vastaajaa siitä, että tämä antaa hankintaviranomaisille oikeuden lyhentää kiireellisissä tapauksissa hankintapäätöksen kaikille tarjoajille ilmoittamisen ja asianomaisen hankintasopimuksen allekirjoittamisen välillä noudatettavan vähimmäisodotusajan alle 10 päivään. Komission mukaan yhtäältä tämän Ranskan lainsäädännössä tarkoitetun kiireellisyysvaatimuksen osalta hankintaviranomaisille jätetään harkintavalta asettamatta sille minkäänlaisia objektiivisia edellytyksiä. Toisaalta mainitussa lainsäädännössä ei säädetä minkäänlaisia takeita sille, että tarjoajat saavat tiedon siitä, kuinka monella päivällä mainittua odotusaikaa on lyhennetty, mikä voi johtaa siihen, että kyseiset tarjoajat turvautuvat sopimusta edeltäviin muutoksenhakukeinoihin siinä vaiheessa, kun kyseinen hankintasopimus on jo allekirjoitettu. Tällainen tilanne on komission mukaan selvästi vastoin direktiivien 89/665/ETY ja 92/13/ETY tarkoitusta, jonka yhteisöjen tuomioistuin on vahvistanut oikeuskäytännössään ja joka koostuu hankintaviranomaisen sääntöjenvastaisia päätöksiä koskevien tehokkaiden ja nopeiden muutoksenhakukeinojen toteuttamisesta siinä vaiheessa, kun sääntöjenvastaisuudet vielä voidaan korjata.
   Toisella kanneperusteellaan komissio moittii vastaajaa lisäksi siitä, että tämä ei ole ottanut huomioon mainittujen direktiivien tehokasta vaikutusta, kun se on säätänyt kansallisessa lainsäädännössään pakollisen hankintaviranomaisen alustavan kehotusvaiheen, joka ei keskeytä hankintapäätöksen tarjoajille ilmoittamisen ja hankintasopimuksen allekirjoittamisen välillä noudatettavan odotusajan kulumista. Komissio katsoo, että koska tarjouskilpailussa sopimuspuoleksi valitsematta jäänyt tarjoaja ei voi hakea muutosta kehotukseen vastaamiselle asetetun 10 päivän pituisen määräajan aikana, tällaisella tarjoajalla ei ole lainkaan mahdollisuutta tehokkaaseen muutoksenhakuun silloin, kun hankintaviranomainen antaa vastauksen mainitun määräajan päätyttyä, koska kyseinen hankintasopimus on silloin allekirjoitettu.
   
      (1)  Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annettu neuvoston direktiivi 89/665/ETY (EYVL L 395, s. 33) sellaisena kuin se on muutettuna julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetulla neuvoston direktiivillä 92/50/ETY (EYVL L 209, s. 1).
   
      (2)  Vesi- ja energiahuollon, liikenteen ja teletoiminnan alalla toimivien yksiköiden hankintamenettelyjä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta 25.2.1992 annettu neuvoston direktiivi 92/13 (EYVL L 76, s. 14).